Limpa

Limpa on Eesti limonaadi maskott ehk limonaadipõrsas. Seda hakkas karastusjookide tootja A Le Coq kasutama traditsioonilise limonaadi turustamisel 2001. aastal. Limpa autor on kunstnik Anni Mäger. 

Turustamise eesmärgil on Limpa kujutist kasutatud nii toitlustusasutustes (vt pilt) kui ka näiteks mobiiltelefonidel.

Kasutamine kultuuris 

2004. aastal ilmus kirjastuses Varrak Andrus Kivirähki lasteraamat "Limpa ja mereröövlid", kus Limpa seikleb koos kahe sõbra Limmo ja Limmaga. Raamatu loo põhjal on Limpast loodud mitu teatrilavastust.

Viited

Väljamõeldud tegelaskujud